Nakon što je austrijskom piscu Peteru Handkeu u utorak švedski kralj Gustav uručio Nobelovu nagradu za književnost situacija se ne smiruje.

Naime, odluka da se Nobelova nagrada za književnost dodjeli tom književniku dočekana je s brojnim kritikama jer je poznato da je austrijski književnik podržavao ratnog zločinca Slobodana Miloševića te da negira genocid u Srebrenici.

Nakon što su počeli prosvjedi zbog odluke da se Handkea nagradi Nobelom, počeli su se oglašavati brojni strani novinari koji su pokrivali rat u Bosni. Oglašavaju se na Twitteru te u svojim brojnim objavama podsjećaju kako su i oni izvještavali o zvjerskim strahotama kojima su svjedočili dok su izvještavali iz Bosne i Hercegovine tijekom rata.

Standing with other #BosniaWarJournalists to protest the #NobelPrize to war crimes denier Peter #Handke. I reported on sexual violence by Serbs against Muslim women. January 1, 1993 Tuzla Hospital. ©Photo Nina Berman/NOOR pic.twitter.com/Uy26Y1waVI — ninaberman (@ninaberman) December 9, 2019

Uz hashtag #BosniaWarJournalists opisuju čemu su svjedočili devedesetih godina. Tako je svoju jasnu poruku putem Twittera poslala i urednica na CNN-u Christiane Amanpour napisavši: "Bila sam tamo. Svi znamo tko je kriv".

"Izvještavao sam o ratovima u Jugoslaviji te sam vidio monstruozne zločine koji su završili suđenjima za ratne zločine, uključujući i lidere bosanskih Srba - Karadžića i Mladića", napisao je urednik s BBC-ja Jeremy Bowen, dodavši i link s Međunarodnog suda za ratne zločine na području bivše Jugoslavije na kojem je zapisnik o ratnim zločinima.

Zamjenica direktora Human Rights Watch Laura Pitter također je na Twitteru napisala da ponosno stoji uz bivše ratne novinare u Bosni te protestira protiv Nobelove nagrade.

Proud to stand with former #BosniaWarJournalists #BosnianWarReporters to protest #NobelPrize being given to Peter #Handke tomorrow. I was there, first as a reporter, then for @hrw, and saw the crimes he attempts to whitewash in his writings firsthand. https://t.co/uaxgVRWlob — Laura Pitter (@Laurapitter) December 9, 2019

"Prvo sam tamo bila kao reporter, a nakon toga u službi Human Rights Watch te sam vidjela zločine koje on pokušava umanjiti svojim pisanjem", poslala je Pitter jasnu poruku.